**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** secretar@tirgumures.ro **www.tirgumures.ro**

**Nr. 91.539 din 17.12.2021**

***Data publicării pe site: 17.12.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

 ***Proiect de hotărâre privind reglementarea modalităţii de aducere la cunoştinţă a persoanelor fizice şi juridice a obligaţiilor privind registrul agricol.***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***27.12.2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

***Propuneri privind dezbaterea publică referitoare la proiectul de act normativ:*** *„***Proiect de hotărâre privind reglementarea modalităţii de aducere la cunoştinţă a persoanelor fizice şi juridice a obligaţiilor privind registrul agricol”.**

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***27.12.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş,**

**Bâta Anca Voichiţa**

**R O M Â N I A** (nu produce efecte juridice)\*

**JUDEŢUL MUREŞ**

**DIRECŢIA JURIDICĂ, CONTENCIOS ADMINISTRATIV ȘI ADMISTRAȚIE PUBLICĂ LOCALĂ**

**SERVICIUL FOND FUNCIAR ȘI REGISTRU AGRICOL**

**NR.82667/17.11.2021**

**Inițiator**

**Primar**

 **Soós Zoltán**

**REFERAT DE APROBARE**

privind reglementarea modalităţii de aducere la cunoştinţă a persoanelor fizice şi juridice a obligaţiilor privind registrul agricol

Conform art.15 lit b, din Ordonanța nr. 28/2008, privind registrul agricol,”Obligaţiile cu privire la registrul agricol se aduc la cunoştinţa persoanelor fizice, precum şi a celor juridice, prin grija secretarului comunei, oraşului, municipiului şi al sectorului municipiului Bucureşti, după caz, după cum urmează:

 a) prin publicarea pe pagina de internet a unităţii/subdiviziunii administrativ-teritoriale;

 b) prin înştiinţări individuale, în cazul în care această modalitate se stabileşte prin hotărâre a autorităţii deliberative, la iniţiativa autorităţii executive”

Având în vedere dispozițiile art. 6 din Ordinul nr.25/1382/37/1642/14297/746/20/2020, privind aprobarea Normelor tehnice privind modul de completare a registrului agricol pentru perioada 2020 – 2024, înscrierea în registrul agricol a datelor privind componenţa gospodăriei/exploataţiei agricole fără personalitate juridică se face pe baza declaraţiei date pe propria răspundere sau pe bază de documente de capul gospodăriei sau, în lipsa acestuia, de un alt membru major al gospodăriei, care dispune de capacitate deplină de exerciţiu și prin prin invitarea la primărie a persoanelor fizice care au obligaţia să efectueze declaraţiile pentru înscrierea datelor în registrul agricol. Invitația se poate utiliza numai dacă este aprobată prin hotărâre a consiliului local. Formularul tipizat al invitaţiei, având ca emitent primarul municipiului, elaborat la nivelul primăriei conține, în mod obligatoriu, informaţia cu privire la data şi intervalul orar în care se poate prezenta persoana invitată sau, după caz, reprezentantul persoanei juridice, purtând semnătura secretarului general al localităţii, precum şi pe cea a persoanei din aparatul de specialitate al primarului la care trebuie să se prezinte persoana invitată.

În acest sens propunem spre aprobare:

 - modalitatea de aducere la cunoştinţă a persoanelor fizice şi juridice a obligaţiilor privind declarațiile la registrul agricol să se realizeze prin înştiinţări individuale.

- formularul tipizat al ,, Invitaţiei”, transmise persoanelor fizice și juridice care au obligația să efectueze declarații pentru înscrierea datelor în registrul agricol

 **Director executiv D.J.C.A.A.P.L. Sef serviciu**

 **Buculei Dianora Monica László Ottilia Zsófia**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind reglementarea modalităţii de aducere la cunoştinţă a persoanelor fizice şi juridice a obligaţiilor privind registrul agricol

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

 Referatul de aprobare nr. 82667/17.11.2021, iniţiat de Primar prin Direcţia Juridică Contencios Administrativ și Administrație Publică Locală, Serviciul Fond Funciar și Registru Agricol, privind reglementarea modalităţii de aducere la cunoştinţă a persoanelor fizice şi juridice a obligaţiilor privind registrul agricol

**În conformitate cu prevederile :**

* Art. 6, alin (2), lit e)., alin (7) din Ordinul nr.25/1382/37/1642/14297/746/20/2020, privind aprobarea Normelor tehnice privind modul de completare a registrului agricol pentru perioada 2020 - 2024
* Art.15 lit b din Ordonanta nr. 28/2008, privind registrul agricol
* Legii nr. 24/2000 republicată, privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

 **Art. 1**. Se aprobă ca modalitate de aducere la cunoştinţă a persoanelor fizice şi juridice a obligaţiilor privind registrul agricol prin înştiinţări individuale.

 **Art. 2**. Se aprobă formularul tipizat al ,, Invitaţiei” transmise persoanelor fizice și juridice care au obligația să efectueze declarații pentru înscrierea datelor în registrul agricol privind actualizarea datelor, conform anexei 1, care face parte integranta din prezenta hotărâre.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Fond Funciar și Registru Agricol.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică - Serviciului Fond Funciar și Registru Agricol.

 **Viză de legalitate**

 **Secretarul general al Municipiului Târgu Mureş,**

 **Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati**

Anexa nr.1 la HCL nr. … din

MUNICIPIUL TÂRGU MUREŞ

ROMÂNIA – 540026, Târgu Mureş, Piaţa Victoriei nr. 3

Tel: 00-40-265-268.330, int. 190, 118,

[www.tirgumures.ro](http://www.tirgumures.ro/), e-mail: agricol@tirgumures.ro

Direcţia Juridică, Contencios Administrativ şi Administraţie Publică Locală

„Serviciul Fond Funciar şi Registrul Agricol”

Nr..….....din ……………….

Către,

d-l /d-na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(adresa)

Primarul municipiului Târgu Mureș, domnul Soós Zoltán, în calitate de reprezentant legal al unităţii administrativ – teritoriale, în temeiul art. 6, alin. (2), lit. e) din Ordinul comun nr. 25/2020 pentru aprobarea Normelor tehnice de completare a registrului agricol pentru perioada 2020 – 2024, formulează prezenta

I N V I T A Ţ I E

prin care vă aduce la cunoştinţă că aveţi obligaţia să vă prezentaţi la Primăria municipiului Târgu Mureș, cu sediul în Tg Mureș, P-ța Victoriei, nr. 3, în perioada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se prevede o perioadă de 5 zile lucrătoare), între orele 9°°-15°°, la Serviciul Fond Funciar şi Registrul Agricol, în scopul efectuării declaraţiei pentru înscrierea,/actualizarea datelor din registrul agricol.

 Vă rugăm să prezentați următoarele înscrisuri:

1. Actele de identitate ale tuturor membrilor gospodăriei
2. Actele de proprietate asupra terenurilor: titluri de proprietate, certificate de moștenitor, acte de vânzare, acte de donație, extras de carte funciară

Menționăm că nedeclararea datelor în registrul agricol constituie contravenție și se sancționează conform art.20, alin (1), lit.c). din Ordonanța Nr. 28/2008 din 27 august 2008 privind registrul agricol, cu amenda cuprinsă între 100-500 lei în cazul persoanelor fizice, respectiv cu amendă de la 300 lei la 1.500 lei, în cazul persoanelor juridice.

 Primar Secretar general

Inspector cu atribuții privind completarea,

ținerea la zi și centralizarea datelor din Registru Agricol ………………………………………………………